2024 թվականը Հայաստանում

Ստորև ներկայացված է **[[2024]] թվականին [[Հայաստան]]ում** տեղի ունեցած իրադարձությունները։

## Գործող պաշտոնյաներ

## Մարզպետներ

## Իրադարձություններ
### Հունվար
* Հունվարի 1
** ԵԱՏՄ նախագահությունն անցնում է Հայաստանին։
** Հայաստանի տարածքից դուրս գալու համար Հայաստանի քաղաքացիները կազատվեն իրենց անձնագրերում օտարերկրյա պետություններում վավերականության ժամկետի վերաբերյալ նշում (ելքի կնիք) կատարելու պահանջից։
** Մայր Աթոռ Սուրբ Էջմիածնի «Վաչե և Թամար Մանուկյան» մատենադարանը հայտարարում է, որ դադարեցնում է որևէ համագործակցություն Հանրային հեռուստաընկերության հետ։
* Հունվարի 3 - ԱՄՆ Եվրոպական հրամանատարությունը (USEUCOM) հաղորդագրություն է տարածում, որ գլխավոր սերժանտ-մայոր Ռոբերտ Աբերնեթին այցելել է Հայաստան, որի նպատակն է եղել մշակել, ֆորմալացնել և նախապատրաստել Հայաստանի զինված ուժերի շարքայինների համար սերժանտական կազմի զարգացման նպատակներն ու քաղաքականությունը։

### Փետրվար
* Փետրվարի 1 - Հայաստանը պաշտոնապես դառնում է Միջազգային քրեական դատարանի անդամ:
* Փետրվարի 13 - Ադրբեջանական զորքերի գործողությունների արդյունքում Սյունիքի մարզի Ներքին Հանդ գյուղի մոտ չորս զինվոր է զոհվել, շատերը վիրավորվել են։

### Մարտ
* Մարտի 18 - Հայաստանի վարչապետ Նիկոլ Փաշինյանը հայտարարել է, որ եթե հայկական կողմը հրաժարվի Ադրբեջանի հետ քննարկել սահմանազատման և սահմանագծման հարցերը, հնարավոր է` մինչև շաբաթվա վերջ պատերազմ լինի։
* Մարտի 24 - Երևանի Նոր Նորք վարչական շրջանի ոստիկանական բաժանմունքում տեղի ունեցած անհաջող հարձակման հետևանքով երեք տղամարդ է ձերբակալվել, որի ժամանակ նրանցից երկուսը վիրավորվել են։

### Հուլիս
* Հուլիսի 26 - ՅՈՒՆԵՍԿՕ-ի համաշխարհային ժառանգության կոմիտեի 46-րդ նստաշրջանում հավանության է արժանացել Արագածոտնի մարզի Տիրինկատար հնավայրի վիշապաքարերը և մշակութային լանդշաֆտը ՅՈՒՆԵՍԿՕ-ի համաշխարհային ժառանգության նախնական ցանկում ընդգրկելու մասին հայտը։

### Սեպտեմբեր
* Սեպտեմբերի 27 - ԱՄՆ-ի Նյու Յորք քաղաքում Հայաստանի արտաքին գործերի նախարար Արարատ Միրզոյանը և Պաղեստինի վարչապետ Մուհամեդ Մուստաֆան ստորագրեցին «Հայաստանի Հանրապետության և Պաղեստինի Պետության միջև դիվանագիտական հարաբերությունների հաստատման մասին» համատեղ կոմյունիկե։

### Նոյեմբեր
* Նոյեմբերի 7 - Շինարարական աշխատանքների ժամանակ ոչնչացվել է Սուրբ Սարգիս եկեղեցու մոտ գտնվող «Անանուն» սյունաձև բազալտներ երկրաբանական բնության հուշարձանի հյուսիսային հատվածը։

### Դեկտեմբեր
* Դեկտեմբերի 30 - Կայացել է Միասնական ազգային սահմանադրական կուսակցության (ՄԱՍԿ) հիմնադրման ընդլայնված նիստը, որը նախաձեռնել են «Քաղաքացիական պայմանագիր» կուսակցության նախկին անդամներ ու Ազգային ժողովի 8-րդ գումարման անկախ պատգամավորներ՝ Հովիկ Աղազարյանը և Հակոբ Ասլանյանը:

## Սպորտում
* Հունիսի 24 - Սերբիայի Նովի Սադ քաղաքում անցկացված հունահռոմեական ոճի ըմբշամարտի Եվրոպայի մինչև 17 տարեկանների առաջնությունում Մարատ Աճեմյանը (45 կգ) նվաճում է ոսկե մեդալ, Յուրիկ Մխիթարյանը (51 կգ), Ալեքս Մարգարյանը (60 կգ) և Սեյրան Կիրակոսյանը (110 կգ) նվաճում են արծաթե մեդալներ, իսկ Նարեկ Գրիգորյանը (65 կգ)՝ բրոնզե մեդալ։

## Մահեր
* Հունվարի 1 - Լուսինե Ղարիբյան (43), հայ դերասանուհի։
* Հունվարի 3 - Արիս Շիրվանյան (89), հայ հոգևորական գործիչ, ՀԱԵ Սրբոց Հակոբյանց միաբանության, Գերագույն հոգևոր խորհրդի անդամ, Երուսաղեմի Հայոց Պատրիարքական տեղապահ (2012-2013)։
* Հունվարի 7 - Մարուխյան Ռուբեն (89), հայ դրամատուրգ, ռեժիսոր, արձակագիր, Հայաստանի գրողների միության անդամ (1978)։
* Հունվարի 9 
** Թադևոս Վարդապետ Իսահակյան-Զալեսկի (67), լեհահայ կաթոլիկ հոգևորական, Հայ կաթողիկե եկեղեցու վարդապետ, հասարակական գործիչ, եկեղեցու պատմաբան, հակակոմունիստական ակտիվիստ։
** Վազգեն Մանասյան (65), խորհրդային և տաջիկական հայ ֆուտբոլիստ, ֆուտբոլային մարզիչ, ԽՍՀՄ սպորտի վարպետ (1988)։
* Հունվարի 13 - Գագիկ Թադևոսյան (73), հայ պետական և քաղաքական գործիչ, Հայաստանի տրանսպորտի և կապի նախարարի տեղակալ (2014-2016), Հայաստանի Ազգային ժողովի 1-ին և 2-րդ գումարման պատգամավոր (1995-1999, 1999-2003)։

## Տես նաև
* 2023 թվականը Հայաստանում
* 2025 թվականը Հայաստանում

## Ծանոթագրություններ

Կատեգորիա:2020-ականներ Հայաստանում
Կատեգորիա:2024 Ասիայում
Կատեգորիա:2024 Եվրոպայում
Կատեգորիա:2024 Հայաստանում
Կատեգորիա:21-րդ դարի տարեթվեր Հայաստանում